
Izdots saskaņā ar
Valsts pārvaldes iekārtas likuma
75. panta pirmo daļu

I. Vispārīgie jautājumi
1. Latvijas Investīciju un attīstības aģentūras (turpmāk – aģentūra) reglaments (turpmāk – reglaments) nosaka aģentūras struktūru, aģentūras darba organizāciju, darbinieku kompetenci, pārvaldes lēmumu pārbaudi un darba grupu un komisiju izveidošanu.
2. Aģentūras nosaukums angļu valodā ir Investment and Development Agency of Latvia.

II. Aģentūras struktūra
3. Aģentūras direktors ir augstākā amatpersona aģentūrā.
4. Aģentūras direktoram ir tieši pakļauti:
4.1. aģentūras pārmaiņu un attīstības vadītājs;
(grozīts ar aģentūras 24.03.2025. noteikumiem Nr. 1.1-29.4/2025/806; 08.2025 noteikumiem Nr. 1.1-29.4/2025/18)
4.2. šādi aģentūras departamenti un patstāvīgās nodaļas:
4.2.1. Finanšu departaments un tā sastāvā esošās nodaļas:
4.2.1.1. Finanšu resursu un budžeta izpildes nodaļa;
4.2.1.2. Projektu nodaļa;
(grozīts ar aģentūras 02.04.2025. noteikumiem Nr. 1.1-29.4/2025/9)
4.2.2. Juridiskais departaments un tā sastāvā esošās nodaļas:
4.2.2.1. Iepirkumu nodrošinājuma nodaļa;
4.2.2.2. Juridiskā nodrošinājuma nodaļa;
4.2.2.3. Projektu nodrošinājuma nodaļa;
4.2.3. Cilvēkresursu un vides departaments un tā sastāvā esošās nodaļas:
4.2.3.1. Cilvēkresursu nodaļa;
4.2.3.2. Nodrošinājuma nodaļa;
4.2.4. Digitalizācijas un datu analītikas departaments un tā sastāvā esošās nodaļas:
4.2.4.1. Pakalpojumu digitalizācijas nodaļa;
4.2.4.2. Analītikas un datu uzskaites nodaļa;
4.2.5. Atbalsta piešķiršanas departaments un tā sastāvā esošās nodaļas:
4.2.5.1. Eksporta un attīstības atbalsta nodaļa;
4.2.5.2. Inovatīvās uzņēmējdarbības atbalsta nodaļa;
4.2.5.3. Mērķa atbalsta instrumentu nodaļa;
4.2.5.4. Digitalizācijas atbalsta piešķiršanas nodaļa;
		(grozīts ar aģentūras 06.08.2025 noteikumiem Nr. 1.1-29.4/2025/18)
4.2.6. Starptautiskā mārketinga un komunikācijas nodaļa;
4.2.7. Eksporta un inovāciju pakalpojumu departaments un tā sastāvā esošās nodaļas:
4.2.7.1. Eksporta un starptautisko pasākumu nodaļa;
4.2.7.2. Inovāciju un projektu nodaļa;
4.2.7.3. Tūrisma eksporta pakalpojumu nodaļa;
4.2.7.4. Biznesa inkubācijas nodaļa;
4.2.7.5. Pasākumu nodrošināšanas nodaļa;
(grozīts ar Aģentūras 24.08.2026 noteikumiem Nr. 1.1-29.4/2026/4)
(grozīts ar Aģentūras 26.10.2026 noteikumiem Nr. 1.1-29.4/2026/9 )
4.3. Aģentūras direktora vietnieks ‑ Investīciju piesaistes un uzņēmumu attīstības departamenta direktors un tā tiešā pakļautībā esošais investīciju piesaistes un uzņēmumu attīstības departaments un tā sastāvā esošās nodaļas:
4.3.1. Investīciju pakalpojumu nodrošināšanas nodaļa;
4.3.2. Investīciju piesaistes nodaļa un tās sastāvā esošās šādas Latvijas Ārējās ekonomiskās pārstāvniecības (turpmāk – Pārstāvniecība):
4.3.2.1. Latvijas inovāciju un tehnoloģiju pārstāvniecība Briselē;
4.3.2.2. Pārstāvniecība Amerikas Savienotajās Valstīs (Rietumkrastā);
4.3.2.3. Pārstāvniecība Amerikas Savienotajās Valstīs (Austrumkrastā);
4.3.2.4. Pārstāvniecība Apvienotajos Arābu Emirātos;
4.3.2.5. Pārstāvniecība Austrijas Republikā;
4.3.2.6. Pārstāvniecība Izraēlas Valstī;
(grozīts ar aģentūras 02.04.2025. noteikumiem Nr. 1.1-29.4/2025/9)
4.3.2.7. Pārstāvniecība Dānijas Karalistē;
4.3.2.8. Pārstāvniecība Francijas Republikā;
4.3.2.9. Pārstāvniecība Itālijas Republikā;
4.3.2.10. Pārstāvniecība Japānā;
4.3.2.11. Pārstāvniecība Kanādā;
4.3.2.12. Pārstāvniecība Korejas Republikā;
4.3.2.13. Pārstāvniecība Uzbekistānas Republikā;
4.3.2.14. Pārstāvniecība Vācijas Federatīvajā Republikā;
4.3.2.15. Pārstāvniecība Lielbritānijas un Ziemeļīrijas Apvienotajā Karalistē; 
4.3.2.16. Pārstāvniecība Nīderlandes Karalistē;
4.3.2.17. Pārstāvniecība Norvēģijas Karalistē;
4.3.2.18. Pārstāvniecība Somijas Republikā;
4.3.2.19. Pārstāvniecība Ukrainā;
4.3.2.20. Pārstāvniecība Vācijas Federatīvajā Republikā (Berlīnē);
4.3.2.21. Pārstāvniecība Zviedrijas Karalistē;
4.3.2.22. Pārstāvniecība Austrālijas Savienībā un Jaunzēlandē;
(grozīts ar Aģentūras 24.08.2026 noteikumiem Nr. 1.1-29.4/2026/4)
4.3.2.23. Pārstāvniecība Spānijas Karalistē;
(grozīts ar aģentūras 02.04.2025. noteikumiem Nr. 1.1-29.4/2025/9)
4.3.2.24. Latvijas inovāciju un tehnoloģiju pārstāvniecība Ženēvā;
(grozīts ar aģentūras 02.04.2025. noteikumiem Nr. 1.1-29.4/2025/9)
4.3.3. Uzņēmumu attīstības nodaļa un tās sastāvā esošās šādas aģentūras reģionālās pārstāvniecības (turpmāk – LIAA pārstāvniecība):
4.3.3.1. LIAA Radošo industriju pārstāvniecība;
4.3.3.2. LIAA pārstāvniecība Daugavpilī;
4.3.3.3. LIAA pārstāvniecība Jelgavā;
4.3.3.4. LIAA pārstāvniecība Jūrmalā;
4.3.3.5. LIAA pārstāvniecība Kuldīgā;
4.3.3.6. LIAA pārstāvniecība Liepājā;
4.3.3.7. LIAA pārstāvniecība Madonā;
4.3.3.8. LIAA pārstāvniecība Ogrē;
4.3.3.9. LIAA pārstāvniecība Rēzeknē;
4.3.3.10. LIAA pārstāvniecība Siguldā;
4.3.3.11. LIAA pārstāvniecība Valmierā;
4.3.3.12. LIAA pārstāvniecība Ventspilī;
4.3.3.13. LIAA pārstāvniecība Bauskā;
4.3.3.14. LIAA pārstāvniecība Tukumā;
4.3.3.15. LIAA pārstāvniecība Talsos;
4.3.3.16. LIAA pārstāvniecība Saldū;
4.3.3.17. LIAA pārstāvniecība Alūksnē;
4.3.3.18. LIAA pārstāvniecība Gulbenē;
4.3.3.19. LIAA pārstāvniecība Jēkabpilī;
4.3.3.20. LIAA pārstāvniecība Smiltenē;
4.3.3.21. LIAA pārstāvniecība Cēsīs;
4.3.3.22. LIAA tehnoloģiju pārstāvniecība;
4.3.4. ELWIND projekta nodaļa;
4.4. Svītrots.
(grozīts ar aģentūras 06.08.2025 noteikumiem Nr. 1.1-29.4/2025/18)


III. Aģentūras darba organizācija
5. Aģentūras direktors vada aģentūras darbu un dod rīkojumus aģentūras direktora vietniekam ‑ Investīciju piesaistes un uzņēmumu attīstības departamenta direktoram, departamentu direktoriem un nodaļu vadītājiem, kuri nodrošina rīkojumu izpildi. Aģentūras direktors var dot tiešus mutvārdu vai rakstveida rīkojumus jebkuram aģentūras darbiniekam. Aģentūras direktora prombūtnes laikā viņa pienākumus pilda aģentūras direktora vietnieks ‑ Investīciju piesaistes un uzņēmumu attīstības departamenta direktors vai cits ar aģentūras direktora rīkojumu noteikts direktora pienākumu izpildītājs. 
6. Aģentūras direktora vietnieks ‑ Investīciju piesaistes un uzņēmumu attīstības departamenta direktors izpilda aģentūras direktora rīkojumus un norādījumus, kā arī organizē un koordinē tā tiešā pakļautībā esošā departamenta darbību un dod rīkojumus pakļautībā esošajiem vietniekiem un nodaļu vadītājiem, kuri nodrošina šo rīkojumu izpildi. Aģentūras direktora vietnieks ‑ Investīciju piesaistes un uzņēmumu attīstības departamenta direktors var dot tiešus rīkojumus pakļautībā esošā departamenta un tā nodaļu darbiniekiem. 
7. Aģentūras direktora vietnieka ‑ Investīciju piesaistes un uzņēmumu attīstības departamenta direktora prombūtnes laikā viņa darbu veic viņa departamenta vietnieki atbilstoši kompetencei vai cits ar aģentūras direktora rīkojumu noteikts aģentūras direktora pienākumu izpildītājs. 
8. [bookmark: _Hlk43114869]Departamenta direktors vada departamenta darbu un dod rīkojumus pakļautībā esošo nodaļu vadītājiem, departamenta direktora vietniekiem un departamenta direktoram tieši pakļautajiem darbiniekiem, kuri nodrošina šo rīkojumu izpildi. Departamenta direktors var dot tiešus rīkojumus pakļautībā esošo nodaļu darbiniekiem. 
9. [bookmark: _Hlk43114917]Departamenta direktora prombūtnes laikā departamenta darbu vada departamenta direktora vietnieks vai pēc departamenta direktora ieteikuma aģentūras direktora noteikta amatpersona, ja departamenta direktoram nav vietnieka.
10. Nodaļas vadītājs vada nodaļas darbu un dod rīkojumus nodaļas darbiniekiem, kuri nodrošina šo rīkojumu izpildi.
11. [bookmark: _Hlk43114937]Nodaļas vadītāja prombūtnes laikā nodaļas darbu vada pēc departamenta direktora ieteikuma aģentūras direktora vai aģentūras direktora vietnieka ‑ Investīciju piesaistes un uzņēmumu attīstības departamenta direktora, ja attiecīgais departaments ir pakļautībā aģentūras direktora vietniekam ‑ Investīciju piesaistes un uzņēmumu attīstības departamenta direktoram, noteikta amatpersona. Līdz attiecīga rīkojuma izdošanai nodaļas vadītāja pienākumus pilda departamenta direktors. 
12. Ja darbinieks ir saņēmis tiešu rīkojumu no aģentūras direktora, aģentūras direktora vietnieka‑ Investīciju piesaistes un uzņēmumu attīstības departamenta direktora, departamenta direktora vai citas augstākstāvošas amatpersonas, kas nav tā tiešais vadītājs, viņš par to nekavējoties informē savu tiešo vadītāju. 
13. Ja rīkojuma izpilde ir vairāku aģentūras struktūrvienību kompetencē, galīgo lēmumu pieņem, šo struktūrvienību vadītājiem savstarpēji vienojoties. Ja pastāv viedokļu atšķirības, galīgo lēmumu pieņem departamenta direktors. Ja struktūrvienību vadītāji nav tieši pakļauti vienam un tam pašam departamenta direktoram, lēmumu pieņem aģentūras direktors.
14. Aģentūras departamentu un patstāvīgo nodaļu kompetenci atbilstoši normatīvajos aktos aģentūrai noteiktajām funkcijām un uzdevumiem detalizēti nosaka struktūrvienību reglamenti.

IV. Aģentūras darbinieku kompetence
15. Aģentūras direktors:
15.1. nodrošina aģentūras darbības stratēģijas, budžeta, kā arī darba plāna kārtējam gadam izstrādi un veic to izpildes uzraudzību; 
15.2. pārvalda aģentūras finanšu, personāla un citus resursus;
15.3. pārstāv aģentūru attiecībās ar valsts un pašvaldību institūcijām, privātpersonām un to apvienībām, kā arī Eiropas Savienības institūcijām un starptautiskām organizācijām; 
15.4. pieņem darbā un atbrīvo no tā aģentūras darbiniekus;
15.5. apstiprina aģentūras darbinieku amata pienākumu aprakstus; 
15.6. pilnvaro aģentūras darbiniekus rīkoties aģentūras vārdā un pārstāvēt aģentūru;
15.7. aģentūras vārdā slēdz līgumus un izdod pārvaldes lēmumus;
15.8. aģentūras vārdā veic saraksti ar valsts un pašvaldību institūcijām, privātpersonām un to apvienībām, kā arī Eiropas Savienības institūcijām un starptautiskām organizācijām; 
15.9. izdod rīkojumus un iekšējos normatīvos aktus aģentūras kompetencē esošajos jautājumos;
15.10. izveido aģentūras iekšējās kontroles sistēmu un novērtē tās efektivitāti;
15.11. veic citas normatīvajos aktos noteiktās darbības.
16. Aģentūras direktora vietnieks‑ Investīciju piesaistes un uzņēmumu attīstības departamenta direktors:
16.1. nodrošina likumu, Ministru kabineta noteikumu, šī reglamenta un citu normatīvo aktu, kā arī līgumu un aģentūras direktora rīkojumu izpildi atbilstoši savai kompetencei;
16.2. plāno, vada, organizē un koordinē padotībā esošo struktūrvienību darbu, kā arī kontrolē padotībā esošo struktūrvienību kompetencē esošo funkciju un uzdevumu izpildi;
16.3. nodrošina padotībā esošo struktūrvienību mērķu un darbību koordināciju, tādējādi veicinot darba un procesu optimizāciju un augstāku efektivitāti;
16.4. izvērtē un sniedz aģentūras direktoram informāciju par padoto struktūrvienību darbības rezultātiem un darba pilnveidošanai veicamajiem pasākumiem; 
16.5. nodrošina saistošo iekšējo normatīvo aktu izstrādi padoto struktūrvienību kompetences jautājumos;
16.6. iesniedz aģentūras direktoram priekšlikumus par padoto struktūrvienību darbinieku pieņemšanu darbā, iecelšanu amatā, pārcelšanu, atbrīvošanu no darba un amata, atstādināšanu no darba pienākumu veikšanas vai amata pienākumu izpildes, materiālo stimulēšanu vai disciplinārsoda piemērošanu;
16.7. izstrādā un iesniedz aģentūras direktoram priekšlikumus padoto struktūrvienību kompetencē esošu jautājumu risināšanai;
16.8. nodrošina padoto struktūrvienību un amatpersonu darbības tiesiskuma kontroli, nodrošina valsts interešu pienācīgu pārstāvību un tiesisku un valsts interesēs pamatotu lēmumu pieņemšanu;
16.9. nodrošina padoto struktūrvienību saskaņotu un koordinētu darbību no citām aģentūras struktūrvienībām pieprasītās informācijas un dokumentu sniegšanā;
16.10. atbilstoši kompetencei sagatavo priekšlikumus aģentūras vidēja termiņa darbības stratēģijai, gadskārtējam darbības plānam, un kontrolē darbības plānā padoto struktūrvienību uzdevumu izpildi;
16.11. pārstāv aģentūru un tās intereses starptautiskajās organizācijās un institūcijās;
16.12. savas kompetences ietvaros veic citus uzdevumus.
17. Struktūrvienību vadītāji:
17.1. nodrošina likumu, Ministru kabineta noteikumu, šī reglamenta un citu normatīvo aktu, kā arī līgumu prasību un aģentūras direktora vai aģentūras direktora vietnieka ‑ Investīciju piesaistes un uzņēmumu attīstības departamenta direktora rīkojumu izpildi atbilstoši struktūrvienības kompetencei;
17.2. plāno, vada, organizē un koordinē attiecīgās struktūrvienības darbu, kā arī kontrolē struktūrvienības kompetencē esošo uzdevumu izpildi;
17.3. izvērtē un sniedz tiešajam vadītājam informāciju par struktūrvienības darbības rezultātiem, kā arī struktūrvienības darba pilnveidošanai veicamajiem pasākumiem;
17.4. savas kompetences ietvaros nodrošina iekšējo normatīvo aktu izstrādi;
17.5. atbilstoši struktūrvienības kompetencei un aģentūras direktora vai aģentūras direktora vietnieka ‑ Investīciju piesaistes un uzņēmumu attīstības departamenta direktora norādījumiem pārstāv aģentūru attiecībās ar valsts un pašvaldību institūcijām, privātpersonām un to apvienībām, kā arī Eiropas Savienības institūcijām un starptautiskām organizācijām; 
17.6. izstrādā struktūrvienības darbinieku amata aprakstus un iesniedz tos aģentūras direktoram apstiprināšanai;
17.7. iesniedz tiešajam vadītājam priekšlikumus par struktūrvienības darbinieku pieņemšanu darbā, pārcelšanu, atbrīvošanu un atstādināšanu no darba pienākumu veikšanas, kā arī materiālo stimulēšanu, disciplinārsoda piemērošanu;
17.8. izstrādā un iesniedz tiešajam vadītājam priekšlikumus struktūrvienības kompetencē esošu jautājumu risināšanai; 
17.9. nodrošina amata pienākumu veikšanai nepieciešamo darbinieku apmācību;
17.10. sadarbojas ar citām struktūrvienībām savas struktūrvienības noteikto uzdevumu izpildē un savas kompetences ietvaros sniedz atbalstu citām aģentūras struktūrvienībām;
17.11. atbilstoši aģentūras direktora rīkojumam pārstāv aģentūru un tās intereses starptautiskajās organizācijās un institūcijās;
17.12. savas kompetences ietvaros veic citus uzdevumus.
18. Struktūrvienības vadītājam var būt vietnieki, kuru kompetence ir noteikta struktūrvienības reglamentā vai amata pienākumu aprakstā.
19. Aģentūras darbinieku pienākumus aģentūras funkciju un uzdevumu izpildei nosaka aģentūras direktors amata pienākumu aprakstā. Atsevišķi uzdevumi aģentūras darbiniekiem tiek noteikti ar augstākstāvošas amatpersonas rīkojumu vai rezolūciju.  
20. Darbiniekam atbilstoši struktūrvienības kompetencei ir tiesības pieprasīt un saņemt amata pienākumu izpildei nepieciešamo informāciju no citām aģentūras struktūrvienībām. 

V. Pārvaldes lēmumu pārbaude
21. Aģentūras pārvaldes lēmumu (administratīvo aktu, rīkojumu u.c.) lietderības un tiesiskuma iepriekšēju pamatpārbaudi veic lēmuma projekta izstrādātājs, vizējot lēmuma projektu, kā arī lēmuma pieņēmējs, parakstot lēmumu.
22. Aģentūras pārvaldes lēmuma tiesiskuma iepriekšēju papildpārbaudi veic lēmuma projekta izstrādātāja augstāka amatpersona vai cita persona atbilstoši aģentūras direktora norādījumiem (iekšējiem normatīvajiem aktiem, rīkojumiem u.c.), izvērtējot tā atbilstību normatīvajiem aktiem un vispārējiem tiesību principiem, kā arī valsts pārvaldes principiem.
23. Pārvaldes lēmuma incidentālo (par konkrēto gadījumu) pārbaudi, nejaušo un regulāro pēcpārbaudi veic ar aģentūras direktora rīkojumu noteikts darbinieks.

VI. Darba grupu un komisiju izveidošana 
24. Aģentūras direktors ar rīkojumu var izveidot darba grupas un komisijas (turpmāk – darba grupa) pastāvīgai darbībai vai atsevišķu uzdevumu izpildei.
25. Izveidojot darba grupu, tajā var iesaistīt arī citu institūciju pārstāvjus vai privātpersonas. Šādā gadījumā citu institūciju pārstāvju iekļaušanu darba grupā aģentūra saskaņo ar attiecīgās institūcijas vadītāju vai privātpersonu.

VII. Noslēguma jautājumi
26. Reglaments stājās spēkā 2024.gada 16.decembrī.
27. Ar šī reglamenta stāšanos spēkā atzīt par spēku zaudējušu Latvijas Investīciju un attīstības aģentūras 2021. gada 17.jūnija reglamentu Nr. 1.1-29.4/2021/6 “Latvijas Investīciju un attīstības aģentūras reglaments” un tā grozījumus.

Saskaņots ar Ekonomikas ministrijas 2024. gada 4. septembra vēstuli Nr.3.3-15/2024/4893N saskaņā ar Valsts pārvaldes iekārtas likuma 75.panta piekto daļu.

